nl en nl en pt en af fr en en en en en af mt nl af af af nl af nl af af nl af nl en en en en af af af en en nl af af af af nl af af nl tr en af en en en en en en
Smullekker Palestynse kos – marthiemombergblog
Hier koop ons vrugte en groente
Vye, granate, druiwe, perskes, eiervrug, murgpampoentjies, joghurt en kaas (van skaap- en bokmelk), kebabs, heuning, amandels…..
Shwarma en falafel langs die pad tussen dorpe ….
die aller heerlikste tee gegeur met salie of kruisement in klein glasglasies en klein koppies sterk koffie in die huise van gasvrye mense…
borde kos wat die dorpsmense vir ons aandra…
braaivleis langs die pad in die Jordaanvallei…
vars gebakte taboon (‘n groot, plat, dun en heerlike brood)…
soms ontbyt saam met die plaaslike skaapherder (taboon en skaapkaas verhit oor ‘n vuurtjie in die veld, met tee en druiwe)…
en in ons huis maak ons lekker kos met die oorvloed van vars vrugte en groente (gisteraand selfs appeltert gehad).
Middagete vir Uli en my van die bure in Yanoun (die ander pas Qusra op)
Koskoop in Aqraba, ons buurdorp
Tee en happies op pad terug van die aandstappie by Hnan en haar gesin
Ons word dikwels ingenooi vir tee of koffie wanneer ons gaan kaas, joghurt, heuning en  eiers koop.  Ons mag nie taboon koop nie – dis altyd ‘n geskenk.
Aandstappie verby olyfbome uit die Romeinse tyd, op pad na die graf van Josua se vader
Terwyl Linda en ek stap, kom ‘n setlaar in ‘n voertuig verbygespoed, ons het gedink hy gaan ons uit die aarde ry.  Ek kon gelukkig betyds ‘n duidelike foto neem van die registrasienommer.
.... en hy spoed weg in 'n stofwolk
Op die heuwel waar Josua se vader se graf is
Nabi Nun:  Waar Josua se vader begrawe is. Moslems beskou Nun ook as ‘n profeet.
Ons waag dit om binne in die graf te kyk...
Dit was ‘n bietjie grillerig binne (daar’s ‘n diep gat binne) so ons is vinnig weer uit…
Laatmiddag...slaaptyd vir die skape
Hier koop ons vleis, baie vars, uitstekende gehalte
Ons eet min vleis, maar het al gebraai in die Jordaanvallei se hitte, tussen niks en nêrens.  Heerlik.
Braaivleis met die hande in die hitte van die Jordaanvallei tydens ons oorhandigingsweek
Ek's mal oor die plaaslike suurlemoen- en mintdrankie (hier by die ete in Jerusalem na ons oorhandigingseremonie)
Ons word dikwels kos aangebied wanneer ons ons kontakte in die verskillende dorpe besoek.  Soms sit ons almal plat op die grond, skoene uit, en soms almal rondom een tafel, maar ons eet altyd met ons hande uit dieselfde bakke.  Ek hou daarvan.
Middagete by 'n gesin in Urif
Categories: Afrikaanse inligting, Tourism